***På farlig grunn*** (originaltittel: *On Deadly Ground*) er en amerikansk actionfilm fra 1994 med Steven Seagal i hovedrollen. Seagal har også regien. Andre sentrale roller spilles av Michael Caine, Joan Chen og John C. McGinley. 

*På farlig grunn* ble ikke på langt nær den store kommersielle suksess som Segals forrige film og klarte bare så vidt å tjene inn produksjonskostnadene. Den ble i tillegg slaktet av filmanmelderne. Seagal ble tildelt nidprisen Razzie Award i kategorien «verste regissør». Filmen ble nominert i ytterligere fem kategorier.

*På farlig grunn* var den siste filmen i Norge som ble forbudt av Statens Filmkontroll. Den ble lansert på video høsten 1994.

Handling
--------

Forrest Taft (Steven Seagal) er en oljearbeider med slukking av oljebranner som spesialitet. Hans arbeidsgiver, oljeselskapet Aegis Oil med direktøren Michael Jennings (Michael Caine) i spissen, har inngått en avtale med urinnvånerne i Alaska om oljeriggutbygging. Dersom oljeselskapet ikke klarer å få oljeriggen Aegis 1 produktiv innen en gitt tidsfrist, går rettighetene tilbake til lokalbefolkningen. Dermed setter oljeselskapet profitt foran miljøvern og menneskelig sikkerhet for å rekke tidsfristen. Når mistenkelige ulykker dukker opp, går Forest sammen med eskimoene i Alaska for å stoppe oljeselskapene. I sitt samarbeid med eskimoene opplever han en spirituell forbindelse med sin forfedre.

Om filmen
---------

Anmelderne
*På farlig grunn* ble slaktet av filmkritikerne og har fått 12 % på Rotten Tomatoes. Filmkritikerne Roger Ebert og Gene Siskel inkluderte den på sin liste over de verste filmene for 1994.

Det norske nettstedet CINERAMA gav den terningkast to i 2000. Anmelderen skrev blant annet: «Selv den som er dedikert fan av Steven Seagal, kan nok bli nedtrykt etter en seanse med "On Deadly Ground". Handlingen er like syltynn som vi har sett altfor mange ganger før, og Steven Seagal like platt og ensformig som han pleier». Dagbladets anmelder gav den terningkast to.

Publikum
Filmen innbrakte i overkant av $38 millioner på amerikanske kinoer, noe som må anses som beskjedent siden dens produksjonskostnader var på hele $34 millioner. (enkelte kilder har beregnet kostnadene til $50 millioner).

Rollebesetning
--------------

* Steven Seagal : Forrest Taft
* Michael Caine : Michael Jennings
* Joan Chen : Masu
* John C. McGinley : MacGruder
* R. Lee Ermey : Stone
* Billy Bob Thornton : Homer Carlton
* Richard Hamilton : Hugh Palmer
* Shari Shattuck : Liles
* Chief Irvin Brink : Silook
* Apanguluk Charlie Kairaiuak : Tunrak
* Elsie Pistolhead : Takanapsaluk
* Sven-Ole Thorsen : Otto

Referanser
----------

1. 1 2
2. ↑
3. ↑
4. ↑  Aftenposten – Mange meter kyss rett i søpla (28.9.2003)
5. ↑  Aftenposten – Video (24.9.1994, s.39)
6. ↑  «On Deadly Ground». *Rotten Tomatoes* **(engelsk)**. Besøkt 4. oktober 2021.
7. ↑  Siskel, Gene, Ebert, Robert. (1994). "Siskel and Ebert at the movies: Best and worst of 1994" [Television recording] Buena-Vista Entertainment Ltd
8. ↑  «CINERAMA - On Deadly Ground (24.1.2000)». Arkivert fra originalen 6. mai 2015. Besøkt 26. juni 2011.
9. ↑  Dagbladet - Film (6.2.2004)[*død lenke*]
10. ↑

Eksterne lenker
---------------

* (en) *På farlig grunn* på Internet Movie Database Rediger på Wikidata

* (no) *På farlig grunn* hos Filmfront Rediger på Wikidata

* (sv) *På farlig grunn* i Svensk Filmdatabas Rediger på Wikidata

* (da) *På farlig grunn* i Danmark Nationale Filminstitut Rediger på Wikidata

* (en) *På farlig grunn* på AllMovie Rediger på Wikidata

* (fr) *På farlig grunn* på Allociné Rediger på Wikidata

* (nl) *På farlig grunn* på MovieMeter Rediger på Wikidata

* (en) *På farlig grunn* på Turner Classic Movies Rediger på Wikidata

* (en) *På farlig grunn* på American Film Institute Rediger på Wikidata

* (en) *På farlig grunn* på Rotten Tomatoes Rediger på Wikidata

Portal: Film